Xapulana uma lakkgawasan
skinkgolh talakaskin katuxawat, kum tlan nakakgoy kgantum kiwi, nima namakgla lata tlan nakgoskgo chu natachuwinankgoy puchinanin, akgxni kakgoy skinkgoy talakaskin kakgninikgoy puchina xla tiyat, xapalakata napulhutikgoy kgantum xamakgan kiwi nima kgalhi xkuxta; xla kxtamnamixni kan xkgalhtikgoy puchina xla tiyat, tlan o nitlan natankamikgoy tama kiwi chu tlan naputsa tanu xchiki xlakgkuxta tama kiwi, xlinkgoy liwat, lakum liway xla tajna, kuchu, chuchut, taswakgapin, paks akgkutuy chiki xankgoy xpalakata nixakgstukan nakgoy tiku nakgoskgo; alistalh malakganikgoy tama kiwi, chu chankgolh kgxlhakitat nichi xwi sikualan, anta pukilhmalakikgolh tiyat, tiyat xtasa, tawayankgolh tama lakkgawasan chu makgnukgolh tantum pullu xatsitsakga tantum tajna xastakgni, chu kakgninikgoy tiyat, xpalakgata ni natasa chuna kgalhmakgtayakgoy ni na tamakgwaskgoy, chuna tlawakgolh.